Turandot - Opera Națională Chineză, în premieră la București
2026-06-15 19:00 - 22:00 UTC | Teatrul Național București, București, Bulevardul Nicolae Bălcescu 2, București, București, 010051, România
Cumpara bilete

Opera Națională Chineză, în premieră la București cu Turandot 15 iunie 2026 – Sala Palatului, București Pentru prima dată în România, Opera Națională Chineză aduce pe scena Sălii Palatului una dintre cele mai impresionante producții ale sale: capodopera lui Giacomo Puccini – Turandot. O producție oficială, prezentată în cadrul unui amplu turneu balcanic, care traversează Moldova, România, Bulgaria, Serbia și Grecia. Cu peste 200 de artiști pe scenă – soliști, orchestră, cor și ansamblu de balet –, spectacolul se remarcă prin forța vizuală, atenția la detaliu și autenticitatea estetică inspirată din tradiția imperială chineză. Decorurile și costumele, transportate în Europa cu șase camioane de producție, au fost create de maeștrii scenografi ai Operei Naționale Chineze, transformând spectacolul într-o experiență vizuală și sonoră rar întâlnită pe scenele europene. Distribuție principală: Dirijor: Yang Yang Turandot: Liu Yanhua / Yao Hong Calaf: Li Shuang Liù: Yao Hong / (alternanță în distribuție) Concertmaestru: Du Xuan Regia: Wang Huquan Despre spectacol Turandot spune povestea prințesei cu inima de gheață și a prințului care are curajul să dezlege cele trei enigme fatale. Este o dramă a curajului și a iubirii, o confruntare între lumină și întuneric, între teamă și speranță, într-o montare care a cucerit publicul din întreaga lume. Producția Operei Naționale Chineze a fost aclamată în marile capitale culturale – de la Budapesta și Geneva la Torre del Lago, patria lui Puccini – fiind considerată „un reper al spectacolelor Turandot, prin amplitudine, autenticitate și excelență artistică”. Un eveniment de referință Prezența Operei Naționale Chineze la București este posibilă printr-un parteneriat cultural regional între organizatorii turneului din zona Balcanilor și prestigioasa instituție artistică din Beijing. Turneul reprezintă o platformă de dialog cultural, aducând împreună tradiții, estetici și comunități artistice din două spații culturale majore.

Cumpara bilete
